Document ID: 32005D0488

KOMISSION PÄÄTÖS,
tehty 6 päivänä heinäkuuta 2005,
poikkeusten myöntämisestä jäsenvaltioiden tilastojärjestelmien saattamiseksi rahoitustilejä koskevasta julkisyhteisöjen vuositilinpidosta annetun Euroopan parlamentin ja neuvoston asetuksen (EY) N:o 501/2004 mukaisiksi
(tiedoksiannettu numerolla K(2005) 1861)
(Ainoastaan englannin-, espanjan-, italian-, kreikan-, latvian-, liettuan-, puolan-, ranskan-, saksan-, slovakin-, sloveenin-, tanskan-, tšekin- ja vironkieliset tekstit ovat todistusvoimaisia)
(2005/488/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rahoitustilejä koskevasta julkisyhteisöjen neljännesvuositilinpidosta 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 501/2004 (1) ja erityisesti sen 6 artiklan 3 ja 4 kohdan,
ottaa huomioon Tšekin tasavallan, Tanskan kuningaskunnan, Saksan liittotasavallan, Viron tasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Kyproksen tasavallan, Latvian tasavallan, Liettuan tasavallan, Luxemburgin suurherttuakunnan, Maltan tasavallan, Itävallan tasavallan, Puolan tasavallan, Slovenian tasavallan ja Slovakian tasavallan esittämät pyynnöt,
sekä katsoo seuraavaa:
(1)
Asetuksen (EY) N:o 501/2004 tavoitteena on luetella ja määritellä keskeiset ominaispiirteet EKT 1995:n julkisyhteisöjen sektorin ja sen kunkin alasektorin rahoitustaloustoimien sekä rahoitusvarojen ja velkojen luokille. Jäsenvaltioiden on toimitettava neljännesvuosittaiset tiedot vaiheittain komissiolle (Eurostatille).
(2)
Asetuksen (EY) N:o 501/2004 6 artiklan 3 ja 4 kohdan mukaan komissiolla on kuitenkin valtuudet myöntää jäsenvaltioille poikkeuksia asetuksessa vahvistetun neljännesvuosittaisten tietojen toimitusaikataulun osalta. Poikkeukset myönnetään eri tarkoituksiin ja eri edellytyksin.
(3)
Useiden jäsenvaltioiden viranomaiset ovat asetuksen (EY) N:o 501/2004 mukaisesti pyytäneet kirjeitse poikkeusten myöntämistä, jotta ne voivat saattaa kansalliset tilastojärjestelmänsä asetuksen vaatimusten mukaisiksi.
(4)
Eurostatille toimitettujen tietojen perusteella jäsenvaltioiden pyynnöt poikkeusten myöntämiseksi johtuvat kansallisiin tilastojärjestelmiin tehtävistä huomattavista muutoksista, joita edellytetään asetuksen (EY) N:o 501/2004 noudattamiseksi kaikilta osin. Sen vuoksi pyyntöjen mukaiset poikkeukset olisi myönnettävä,
ON TEHNYT TÄMÄN PÄÄTÖKSEN:
1 artikla
Myönnetään poikkeukset liitteessä luetelluille jäsenvaltioille liitteessä vahvistetuin edellytyksin ja rajoituksin, jotta kyseiset jäsenvaltiot voivat saattaa kansalliset tilastojärjestelmänsä asetuksen (EY) N:o 501/2004 mukaisiksi.
2 artikla
Tämä päätös on osoitettu Tšekin tasavallalle, Tanskan kuningaskunnalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Irlannille, Italian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Maltan tasavallalle, Itävallan tasavallalle, Puolan tasavallalle, Slovenian tasavallalle ja Slovakian tasavallalle.
Tehty Brysselissä 6 päivänä heinäkuuta 2005.

Labels: 4
19
10
12
18
15